**JUDEŢUL SATU MARE**

**CONSILIUL JUDEŢEAN**

## **SERVICIUL RESURSE UMANE, SALARIZARE**

Nr. \_\_\_\_\_\_\_\_\_\_\_\_\_/\_\_\_\_\_\_\_\_\_\_2024

RAPORT DE SPECIALITATE

**privind modificarea Statului de funcţii al Muzeului Județean Satu Mare**

Prin adresa nr. 166/01.02.2024, înregistrată la Registratura Consiliului Județean Satu Mare cu nr. 3031/02.02.2024, prin care a fost înaintată Nota de fundamentare nr. 164/01.02.2024, Muzeul Județean Satu Mare a transmis documentația pentru aprobarea modificării Statului de funcții al Muzeului Județean Satu Mare, ca urmare a finalizării procedurilor de promovare în gradul profesional a trei angajaţi, având anexat şi Procesul verbal nr.98/26.01.2024 privind rezultatul final al examenului de promovare în gradul profesional imediat superior celui deținut a personalului contractual de execuție din cadrul Muzeului Județean Satu Mare.

De asemenea, este necesară transformarea următoarelor posturi vacante:

**1.** **istoric S I** de la poziția 64 din cadrul **Serviciului Muzee Carei –Tășnad** în **istoric debutant S;**

**2.** **paznic**  de la poziția 12 din cadrul **Serviciului Financiar –contabil** în **magaziner studii M/G;**

**3.** **cercetător științific S I** de la poziția 92 din cadrul **Serviciului Cercetare –patrimoniu** în c**ercetător științific S II;**

**4. cercetător științific S III** de la poziția 98, din cadrul **Serviciului Cercetare –patrimoniu** în **cercetător științific S II.**

Postul menționat la punctul 1, este post vacant, transformarea lui fiind necesară pentru ocuparea prin concurs. Transformarea este solicitată pentru a putea scoate postul la concurs, nefiind necesară vechime în muncă pentru gradul debutant. Postul de istoric este necesar a fi ocupat pentru desfășurarea activității de vizitare la Castelul Carei unde există un aflux mare de vizitatori.

Postul prevăzut la punctul 2: Având în vedere reorganizarea instituției și numărului crescut de obiecte de inventar, mijloace fixe, materiale consumabile, se solicită transformarea postului din paznic în magaziner studii M/G.

Posturile prevăzute la punctele 3 și 4: Transformarea posturilor de cercetător științific SI, respectiv SIII este solicitată în vederea respectării dreptului personalului din cadrul instituției la carieră.

Având în vedere prevederile art. 69 alin. (1) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, se modifică următoarele poziţii în statul de funcţii:

|  |  |  |  |  |
| --- | --- | --- | --- | --- |
| Nr. crt. | Nr. poziţie în statul de funcţii | Denumirea funcției existente | Modificarea propusă | Denumirea funcției după modificare |
| 1. | 12 | Paznic | Transformare post | Magaziner M/G |
| 2. | 36 | Referent de specialitate S II | Transformare post ca urmare a promovării în gradul profesional imediat superior | Referent de specialitate S I |
| 3. | 37 | Referent de specialitate S II | Referent de specialitate S I |
| 4. | 64 | Istoric S I | Transformare post | Istoric debutant S |
| 5. | 81 | Muzeograf S II | Transformare post ca urmare a promovării în gradul profesional imediat superior | Muzeograf S I |
| 6. | 92 | Cercetător științific S I | Transformare post | Cercetător științific S II |
| 7. | 98 | Cercetător științific S III | Cercetător științific S II |

În conformitate cu:

- art.173 alin. (2) lit.c) și art.191 alin. (2) lit.a) din Ordonanța de Urgență a Guvernului. nr.57/2019 privind Codul administrativ, cu modificările și completările ulterioare,

- Legea –cadru nr.153/2017 privind salarizarea personalului plătit din fonduri publice, cu modificările și completările ulterioare,

în urma celor expuse mai sus, se impune modificarea **Statului de funcţii al Muzeului Județean Satu Mare**.

În temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind modificarea**

**Statului de funcţii al Muzeului Județean Satu Mare**

**ŞEF SERVICIU, VIZAT JURIDIC,**

Bîja Tania Bodó Nicoleta

Red./Tehn.B.N. 5ex.